gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7853, del 18-08-2016 (2016/6464)

Informació pública del projecte de col·lector d'aigües residuals des de Borriol fins a l'estació depuradora de Castelló.
------------------------------------------------------------------------------------------------------------------------

### Dades del document

Número de DOGV
:   7853

Data del DOGV
:   18-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6464


Organisme emissor
:   Ajuntament de Castelló de la Plana

Tipus de document
:   Anunci

Informació pública del projecte de col·lector d'aigües residuals des de Borriol fins a l'estació depuradora de Castelló. [2016/6464]  
Mitjançant un acord de la Junta de Govern Local de data 29 de juliol de 2016 es va acordar sotmetre a informació pública el projecte de Col·lector d'aigües residuals des de borriol fins a l'estació depuradora de Castelló per un període de dos mesos, comptadors a partir del dia següent a la publicació de l'últim anunci dels previstos (Diari Oficial Comunitat Valenciana, Butlletí Oficial de la Província de Castelló, premsa escrita de gran difusió i tauler d'edictes de l'Ajuntament).  
  
Les persones interessades podran consultar el document en les dependències municipals de Coordinació de Pla de Comandament i Grans Projectes de l'Ajuntament de Castelló de la Plana (plaça Major núm. 1, 4a planta, edifici noble, 12243, Castelló de la Plana), de 09.00 a 14.00 hores i en la pàgina web municipal www.castello.es, en l'apartat relatiu a Urbanisme (informació pública).  
Durant el termini de dos mesos qualsevol persona física o jurídica pot examinar l'expedient i presentar-hi al·legacions, documents i justificacions que consideren pertinents.  
  
Castelló de la Plana, 2 de agosto de 2016.- L'alcaldessa: María Amparo Marco Gual.
Diari Oficial de la Generalitat Valenciana


Sumari del DOGV 7821, del 05-07-2016 (2016/4674)

Notificació de la sentència dictada en el judici verbal número 1369/2014.
-------------------------------------------------------------------------

### Dades del document

Número de DOGV
:   7821

Data del DOGV
:   05-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4674


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la sentència dictada en el judici verbal número 1369/2014. [2016/4674]  
Judici verbal número 001369/1922-NAS  
De: Comunitat de Propietaris de Residencial Marina del Mar I.  
Procuradora: Amelia Beltrán Ferrer.  
En el procediment a què es fa referència s'ha dictat la resolució que, literalment, diu així:  
  
«Dispositiva  
Estime íntegrament la demanda interposada per la procuradora dels tribunals Amelia Beltrán Ferrer, en nom i representació de la Comunitat de Propietaris Residencial Marina del Mar I, de San Fulgencio (Alacant), contra Juan Carlos Ballester Abril, declarat en situació de rebel·lia processal, i condemne el demandat a abonar a l'actora l'import de sis-cents vuitanta-cinc euros amb sis cèntims (685,06 ?), més els interessos legals que es reporten des de la data d'interposició de la demanda, el 10 d'octubre de 2014, i fins a fer-ne el pagament complet, a continuació, després de la data d'aquesta resolució, reportarà els interessos de l'article 576 de la Llei d'Enjudiciament Civil; així mateix, condemne el demandat a pagar les costes d'aquest plet.  
  
Notifiqueu aquesta resolució a les parts de forma legal i feu-los saber que, en contra, no s'hi pot interposar recurs, en aplicació de l'article 455 de la Llei d'Enjudiciament Civil (Llei 37/2011, de 10 d'octubre, de mesures d'agilització processal).  
Aquesta és la meua sentència, que pronuncie, mane i firme.»  
  
I com a conseqüència del parador ignorat de Juan Carlos Ballester Abril, estenc aquesta cèdula perquè valga de notificació.  
  
  
Orihuela, 6 de maig de 2016.- La secretària judicial: Mar Rosell Comerma.
Diari Oficial de la Generalitat Valenciana


Sumari del DOGV 7698, del 15-01-2016 (2015/10537)

Notificació de la sentència dictada en el judici verbal número 499/2015.
------------------------------------------------------------------------

### Dades del document

Número de DOGV
:   7698

Data del DOGV
:   15-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10765


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el judici verbal número 499/2015. [2015/10588]  
En el judici verbal número 499/2015 s'ha dictat sentència en què consta, com a demandant, Fluidra España i, com a demandat, Gardenia Exteriores Buigues, SL.  
D'acord amb la Instrucció número 6/2012, de la Secretaria General de l'Administració de Justícia, queden les actuacions a l'oficina judicial a disposició dels interessats,  
La resolució no és ferma i, en contra, s'hi pot interposar un recurs d'apel·lació davant de l'Audiència Provincial en el termini de 20 dies des de l'endemà de la notificació.  
Les dades personals que es posen a la disposició de les parts han de ser tractades amb confidencialitat i per als fins de l'Administració de Justícia en els termes que preveu la Llei Orgànica del Protecció de Dades.  
I perquè valga de notificació de forma deguda al demandat, expedisc aquesta cèdula.  
  
Dénia 23 de novembre de 2015.- El lletrat de l'Administració de Justícia: Juan José Valdehito García.
Diari Oficial de la Generalitat Valenciana


Sumari del DOGV 7858, del 25-08-2016 (2016/6308)

Delegació de la recaptació voluntària i executiva de diverses taxes de l'Ajuntament de Tormos en SUMA Gestió Tributària. Diputació d'Alacant.
---------------------------------------------------------------------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6308


Data del document
:   14-07-2016

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la recaptació voluntària i executiva de diverses taxes de l'Ajuntament de Tormos en SUMA Gestió Tributària. Diputació d'Alacant. [2016/6308]  
En compliment del que disposa l'article 7 del Reial Decret Legislatiu 2/2004, de 5 de març, pel qual s??aprova el text refós de la Llei reguladora de les hisendes locals, es publica l'acceptació, mitjançant decret del president de la Diputació Provincial, de data 14 de juliol de 2016, de la delegació concreta efectuada pel Ple de l'Ajuntament de Tormos, en la sessió de data 21 de juny de 2016, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989, (BOP 46, de 24.02.1990, i DOCV 1261, de 09.03.1990), en les matèries que a continuació s'assenyalen:  
  
Recaptació en període voluntari i executiu dels deutes per rebut i liquidacions d'ingrés directe corresponents als tributs i, si escau, preus públics de:  
- Quotes d'urbanització.  
- Contribucions especials.  
  
La delegació realitzada en favor de la Diputació Provincial pel Ple de l'Ajuntament de Tormos entrarà en vigor el dia que es publique en el Butlletí Oficial de la Província d??Alacant i estarà vigent fins al 31 de desembre de 2018; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
  
Alacant, 14 de juliol de 2016.- El president: César Sánchez Pérez. La secretària: Amparo Koninckx Frasquet.
Diari Oficial de la Generalitat Valenciana


Sumari del DOGV 7721, del 16-02-2016 (2016/933)

Notificació de la sentència dictada en el judici verbal número 280/2015.
------------------------------------------------------------------------

### Dades del document

Número de DOGV
:   7721

Data del DOGV
:   16-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/933


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el judici verbal número 280/2015. [2016/933]  
Judici verbal (250.2) 000280/2015  
Part demandant: A Cuerpo de Rey, SL.  
Part demandada: Juan Pedro Aleixandre Frasquet.  
En el judici a què es fa referència s'ha dictat la resolució que té el text que, literalment, és com segueix:  
  
«Sentència  
Gandia, 20 de novembre de 2015  
Joaquín Femenía Torres, jutge del Jutjat de Primera Instància número 4 de Gandia i partit, he vist aquestes actuacions del judici verbal número 280/2015, promogudes a instàncies de la mercantil A Cuerpo de Rey, SL, amb l'assistència lletrada de Javier Sastre Navarro, contra Juan Pedro Aleixandre Frasquet, declarat en rebel·lia.  
Vistos els preceptes legals esmentats i els altres que hi són aplicables de manera general i pertinent.  
Dispositiva  
Estime la demanada interposada per la mercantil A Cuerpo de Rey, SL, contra Juan Pedro Aleixandre Frasquet, declarat en rebel·lia, i el condemne a satisfer a l'actora la quantitat reclamada de 1.995 euros.  
  
Impose les costes processals a la part demandada.  
Notifiqueu aquesta resolució a les parts.  
Aquesta és la meua sentència, de la qual porteu un testimoniatge a les actuacions, que, jutjada definitivament en primera instància, pronuncie, mane i firme».  
  
Atés que es desconeix el domicili o la residència actuals de la part demandada, per la resolució d'avui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del jutjat, per a portar a efecte la diligència de notificació.  
  
Gandia, 27 de gener de 2016.- El lletrat de l'Administració de Justícia: Enrique Ferri Borrás.
Diari Oficial de la Generalitat Valenciana


Sumari del DOGV 7789, del 24-05-2016 (2016/3430)

RESOLUCIÓ d'11de maig de 2016, de la Direcció General de Política Educativa, per la qual es publica la llista definitiva de centres educatius que en el curs 2016-2017 podran rebre un auxiliar de conversa en llengua estrangera.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7789

Data del DOGV
:   24-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3430


Data del document
:   11-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ d'11de maig de 2016, de la Direcció General de Política Educativa, per la qual es publica la llista definitiva de centres educatius que en el curs 2016-2017 podran rebre un auxiliar de conversa en llengua estrangera. [2016/3430]  
D'acord amb la Resolució de 20 de gener de 2016, de la Direcció General de Política Educativa, per la qual es convoca el procediment de sol·licitud de participació en el procés de selecció dels centres públics que seran proposats al Ministeri d'Educació, Cultura i Esport per a l'assignació d'auxiliars de conversa en llengües estrangeres per al curs 2016-2017, i en virtut del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Dictar la resolució definitiva de centres seleccionats, ordenats a l'annex I segons la puntuació obtinguda, per acollir un auxiliar de conversa en el curs 2016-2017, segons s'estableix en l'article 9 de l'esmentada resolució.  
  
El nombre de centres seleccionats està determinat en funció de la quota d'auxiliars de conversa assignats pel Ministeri d'Educació, Cultura i Esport a la Comunitat Valenciana. Així mateix, la dotació d'aquests als centres proposats estarà condicionada a l'existència de candidats disponibles en la llista de reserva, per la qual cosa el fet de figurar en la llista de centres seleccionats no garanteix l'acollida final d'un auxiliar, d'acord amb l'apartat 8.3 de la convocatòria.  
  
  
València, 11 de maig de 2016.- El director general de Política Educativa: Jaume Fullana Mestre.
Diari Oficial de la Generalitat Valenciana


Sumari del DOGV 7787, del 20-05-2016 (2016/3615)

RESOLUCIÓ d'11 de maig de 2016, de la directora general de Cultura i Patrimoni, per la qual se sotmet al tràmit d'informació pública el projecte d'ordre de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions per a la digitalització del patrimoni bibliogràfic i documental de la memòria local.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3615


Data del document
:   11-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

RESOLUCIÓ d'11 de maig de 2016, de la directora general de Cultura i Patrimoni, per la qual se sotmet al tràmit d'informació pública el projecte d'ordre de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions per a la digitalització del patrimoni bibliogràfic i documental de la memòria local. [2016/3615]  
D'acord amb el que establix l'article 43.1.c de la Llei 5/1983, de 30 de desembre, del Consell, i en virtut de les atribucions conferides per l'article 21 del Decret 155/2015, de 18 de setembre, del Consell, pel qual aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Sotmetre al tràmit d'informació pública, el projecte d'ordre de la Conselleria d'Educació, Investigació, Cultura i Esport, pel qual s'estableixen les bases reguladores per a la concessió de subvencions per a la digitalització del patrimoni bibliogràfic i documental de la memòria local.  
  
El termini per a la presentació d'observacions serà de 15 dies a comptar de l'endemà de la publicació de la present resolució en el Diari Oficial de la Comunitat Valenciana i es dirigiran a la seu de la Direcció General de Cultura i Patrimoni.  
  
Lloc d'exposició: adreça d'internet següent  
http://dglab.cult.gva.es/Archivos/index\_e.htm  
Seu de la Direcció General de Cultura i Patrimoni, avinguda de la Constitució, 284, 46018 València  
  
València, 11 de maig de 2016.- La directora general de Cultura i Patrimoni: Carmen Amoraga Toledo.
Diari Oficial de la Generalitat Valenciana


Sumari del DOGV 7731, del 01-03-2016 (2016/1282)

Informació pública de la modificació d'error de l'escut municipal.
------------------------------------------------------------------

### Dades del document

Número de DOGV
:   7731

Data del DOGV
:   01-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1282


Data del document
:   12-02-2016

Organisme emissor
:   Ajuntament de Casas Altas

Tipus de document
:   Anunci

Descriptors 

:   * Casas Altas

Informació pública de la modificació d'error de l'escut municipal. [2016/1282]  
Havent-se aprovat el 28 de gener de 2016, per acord del Ple de l'ajuntament, la modificació d'error de l'escut municipal de Casas Altas, s'exposa al públic pel termini de 20 dies hàbils l'expedient, a l'efecte que els qui tinguen interés en l'assumpte puguen examinar-lo i al·legar el que estimen convenient.  
  
Casas Altas, 12 de febrer de 2016.- L'alcalde: César Vicente Sánchez Blasco.
Diari Oficial de la Generalitat Valenciana


Sumari del DOGV 7755, del 07-04-2016 (2016/2104)

Adjudicació i formalització del contracte número 300/2015. Servei de gestió externa de la Seroteca del Centre de Transfusió de la Comunitat Valenciana.
-------------------------------------------------------------------------------------------------------------------------------------------------------

### Dades del document

Número de DOGV
:   7755

Data del DOGV
:   07-04-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/2104


Data del document
:   21-03-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de serveis

Adjudicació i formalització del contracte número 300/2015. Servei de gestió externa de la Seroteca del Centre de Transfusió de la Comunitat Valenciana. [2016/2104]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Centre de Transfusió de la Comunitat Valenciana, avinguda del Cid, 65 accés, 46795. València. Telèfon 055 745 943, fax 403 034 619.  
c) Número d'expedient: 300/2015.  
   
2. Objecte del contracte  
a) Tipus de contracte: contracte de serveis.  
b) Descripció de l'objecte: servei de gestió externa de la Seroteca del Centre de Transfusió de la Comunitat Valenciana.  
c) Lots: no hi ha lots.  
d) CPV: 63120000-6.  
e) Butlletí o diari oficial i data de publicació de l'anunci de licitació: Diari Oficial de la Comunitat Valenciana número 7551, de 18 de juny de 2015.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, regulació no harmonitzada.  
c) Criteris d'adjudicació:  
1) menor preu amb una ponderació del 60 %  
2) qualitat tècnica de l'oferta amb una ponderació del 30 %  
3) millora del termini d'entrega amb una ponderació del 10 %  
  
4. Valor estimat del contracte  
Setanta-nou mil dos-cents euros (79.200,00 ?) IVA exclòs.  
   
5. Pressupost base de licitació  
Cinquanta-dos mil huit-cents euros (52.800,00 ?) IVA exclòs; seixanta-tres mil huit-cents huitanta-huit euros (63.888,00 ?) IVA inclòs.  
  
  
6. Adjudicació i formalització de contracte  
a) Data d'adjudicació: 25 d'agost de 2015.  
b) Data de formalització del contracte: 1 de setembre de 2015.  
c) Contractista: Recall Information Management, SA. CIF: I64857095, San Romualdo, 26-5t, 28865 Madrid.  
d) Nacionalitat: espanyola.  
e) Import d'adjudicació: cinquanta-dos mil cent huitanta-cinc euros amb noranta-dos cèntims (52.185,92 ?) IVA exclòs; seixanta-tres mil cent quaranta-quatre euros amb noranta-sis cèntims (63.144,96 ?) IVA inclòs.  
  
València, 21 de març de 2016.- La directora del Centre de Transfusió de la Comunitat Valenciana: Cristina Arbona Castaño. La directora econòmica. Amparo Soriano Muñoz. (R 06.10.2015, DOCV 7639).
Diari Oficial de la Generalitat Valenciana


Sumari del DOGV 7802, del 10-06-2016 (2016/3686)

Convocatòria del concurs oposició de promoció interna de tres places d'oficial d'obrer de la construcció, grup C2.
------------------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3686


Data del document
:   20-05-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del concurs oposició de promoció interna de tres places d'oficial d'obrer de la construcció, grup C2. [2016/3686]  
En el Butlletí Oficial de la Província d'Alacant número 82, de 3 de maig de 2016, es publica l'anunci relatiu a la convocatòria del concurs oposició de promoció interna de tres places d'oficial d'obrer de la construcció, incloses en l'oferta pública d'ocupació corresponent a l'any 2014. Les mencionades places estan enquadrades en l'escala d'administració especial, subescala B) serveis especials, classe d) personal d'oficis, i dotades amb el sou corresponent al grup C2.  
  
Durant el termini de 20 dies naturals, comptadors a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies en què se sol·licita prendre part en el procediment, en el registre general d'aquest ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Elx, 20 de maig de 2016.- El tinent d'alcalde de Recursos Humans: José Pérez Ruiz.
Diari Oficial de la Generalitat Valenciana


Sumari del DOGV 7734, del 04-03-2016 (2016/1483)

Notificació de la sentència dictada en el judici verbal número 431/2015.
------------------------------------------------------------------------

### Dades del document

Número de DOGV
:   7734

Data del DOGV
:   04-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1483


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència dictada en el judici verbal número 431/2015. [2016/1483]  
Mary Luz García Muñoz, secretària del Jutjat de Primera Instància número 4 de Benidorm, faig saber que en el judici verbal número 431/2015, i de conformitat amb el que estableixen els articles 156.4 i 164 de la Llei d'Enjudiciament Civil, mitjançant aquest edicte es notifica a Vicente Antonio Coloma Mas la sentència que segueix:  
  
«Sentència número 171/2015  
Benidorm, 29 d'octubre de 2015  
Dispositiva  
Estime íntegrament la demanda interposada per la Comunitat de Propietaris Edifici Suecia contra Vicente Antonio Coloma Mas i condemne la part demandada a abonar a l'actor la quantitat de nou-cents vint-i-sis euros amb vuitanta-vuit cèntims d'euros (926,88 €), més els interessos legals comptadors des de la data de la interposició de la demanda i fins a fer-ne el pagament complet, i faig expressa imposició de les costes processals al demandat.  
Notifiqueu la resolució anterior a les parts i feu-los saber que aquesta és ferma, i que, en contra, no s'hi pot interposar cap recurs, article 455 de la Llei d'Enjudiciament Civil.  
Expediu un certificat d'aquesta resolució i uniu-lo a les actuacions, i porteu-ne l'original al llibre de sentències.»  
  
I perquè valga de notificació a Vicente Antonio Coloma Mas, expedisc i firme aquest edicte.  
  
Benidorm, 18 de gener de 2016.- La secretària judicial: Mary Luz García Muñoz.